【戰況R1】姚本輝點讚：魅影獵飛跑泥勁過草地好多
2024年05月29日 19:39
東網電視
更多新聞短片
今晚全泥宴賽事頭場二班1650米出馬僅5匹，場面冷清，結果大熱至最冷馬匹順序過終點。姚本輝馬房「魅影獵飛」喺田泰安胯下被捧成1.7倍大熱門，結果順利出，今季喺同程3捷。今場第2名為希威森「黃腳鱲」，布文「電訊巴打」跑第3。
賽後，姚本輝話「魅影獵飛」泥地性能比草地出色好多，今場表現抵讚，而佢都等場呢場泥地中距離好耐，因為係今季最後一場二班泥地一哩，輕磅搵番熟手嘅田泰安順利贏番場。由於今季已無適合嘅泥地賽程，之後究竟會抖暑定係轉跑草地，就視乎隻馬回復情況再作決定。
第1場賽果：4-5-1
二重彩賽果：4-5(最後賠率3.7)